|  |
| --- |
|  |
|  |
|  |
|  |

Muinaismuistolain uudistamista valmisteleva työryhmä

Kokous 7/2022

|  |  |
| --- | --- |
| Aika | Keskiviikko 23.11.2022 klo 9.00–11.23 |
| Paikka | Etäkokous Teams-sovelluksella |
| Osallistujat | Hallitusneuvos Joni Hiitola, opetus- ja kulttuuriministeriö, pj Lainsäädäntöneuvos Matleena Haapala, ympäristöministeriöProfessori Vesa-Pekka Herva, Oulun yliopistoKulttuuriympäristön intendentti Miikka Kumpulainen, Keski-Suomen museoVäitöskirjatutkija Anni-Helena Ruotsala, saamelaiskäräjät Yli-intendentti Jutta Kuitunen, MuseovirastoYli-intendentti Helena Taskinen, MuseovirastoHallitusneuvos Hanna Kiiskinen, opetus- ja kulttuuriministeriö, sihteeriLakimies Juha Maaperä, Museovirasto, sihteeri Erikoistutkija Päivi Maaranen, Museovirasto, sihteeri |

# Kokouksen avaus ja asialistan hyväksyminen

Puheenjohtaja avasi kokouksen. Hyväksyttiin asialista.

# Edellisen kokouksen (14.10.2022) pöytäkirjan hyväksyminen

Sovittiin, että hyväksytään edellisen kokouksen pöytäkirja seuraavassa kokouksessa.

# Lakikokonaisuuden (pykäläluonnokset) käsittely

Lakimies Juha Maaperä alusti asiaa lain rakenteen ja logiikan, keskeisten muutosten sekä mm. päätös- ja lupaprosesseja ja esineitä koskevan sääntelyn osalta, minkä jälkeen keskusteltiin kokonaisuudesta.

Lain rakennetta pidettiin yleisesti ottaen hyvänä ja selkeänä, mutta eri pykälien (koskien mm. toimivaltaa, muinaisesineitä, kaavoitusta, jäännöksen laajuuden vahvistamista) sijaintia ehdotettiin vielä harkittavaksi. Kannatusta sai näkemys, jonka mukaan lain nimi olisi ”laki arkeologisesta kulttuuriperinnöstä” eikä ”laki arkeologisen kulttuuriperinnön säilyttämisestä”. Perustelutekstien jatkotyöstämisessä tulisi huolehtia siitä, että saamelaiseen arkeologiseen kulttuuriperintöön liittyvät kysymykset nostettaisiin esille jo aikaisemmassa vaiheessa.

Tietoa koskevan sääntelyn osalta pidettiin tärkeänä, etteivät lain sanamuodot olisi esteenä toiminnan kehittämiselle esimerkiksi digitaalisen kehityksen näkökulmasta. Myös tiedon hallintaa koskevan luvun otsikointia ehdotettiin muutettavaksi. Lisäksi keskusteltiin vallitsevaan maankäyttöön liittyvästä korvauskynnyksestä ja siihen liittyvästä haitan asteesta, rikosnimikkeistä sekä lupa- ja valvontaviranomaisten mahdollisuudesta ohjeistaa toimintaa. Keskustelussa nousi esiin myös tarve olla yhteistyössä ympäristöministeriön kanssa mm. sen osalta, että viranomaisten toiminnan julkisuudesta annetun lain muuttamisessa huomioitaisiin myös rakennusperintöön liittyvät näkökulmat.

# Yleisen keskustelutilaisuuden järjestelyjen tilanne

Hanna Kiiskinen esitteli yleistä keskustelutilaisuutta koskevia suunnitelmia. Tilaisuus järjestetään hybridinä Tieteiden talolla 14.12.2022 klo 9-12. Tarkoitus on lähettää alustava ilmoitus tapahtumasta kohdetahoille mahdollisimman pian. Tilaisuus sisältää avauspuheenvuoron, sihteeristön alustukset sekä paneelikeskustelun.

# Muut asiat

Todettiin, että työryhmäaineistoa koskevat kirjalliset kommentit pyydetään lähettämään seuraavan viikon alkuun mennessä, jotta ne ehditään ottamaan huomioon seurantaryhmän kokousaineistoa valmisteltaessa. Seurantaryhmän seuraava kokous on 7.12.2022.

# Kokouksen päättäminen

Puheenjohtaja päätti kokouksen klo 11.23.

|  |
| --- |
| Vastaanottajat |
| Kopion saajat |